b'\n_START_ARTICLE_\nElisa Serna\n_START_SECTION_\nBiografia\n_START_PARAGRAPH_\nVa iniciar la seva traject\xc3\xb2ria art\xc3\xadstica integrant-se en el col\xc2\xb7lectiu Canci\xc3\xb3n del Pueblo, en el seu Madrid natal, al costat de cantautors com Hilario Camacho. El 1970, per mitj\xc3\xa0 de la seva amistat amb Las Mdares del Cordero, es va incorporar al grup de teatre independent T\xc3\xa1bano, en ocasi\xc3\xb3 de les representacions de Casta\xc3\xb1uela 70 al teatre de la Comedia de Madrid. Aquell mateix any es va instal\xc2\xb7lar a Par\xc3\xads, on va rebre influ\xc3\xa8ncies de la m\xc3\xbasica folkl\xc3\xb2rica d\'\xc3\xa0mbits tan diferents com el Magrib, Turquia o l\'\xc3\x8dndia. El seu primer LP, Quej\xc3\xado, es va editar el 1972, amb producci\xc3\xb3 de Paco Ib\xc3\xa1\xc3\xb1ez, que l\'havia sentit cantar al caf\xc3\xa8 parisenc de La Contrescarpe. _NEWLINE_De retorn a Espanya, el 1973, va ser detinguda per subversi\xc3\xb3 i, a la sortida de la pres\xc3\xb3, es va trobar amb la prohibici\xc3\xb3 d\'oferir concerts i recitals. El seu primer \xc3\xa0lbum no es va poder publicar al mercat espanyol fins dos anys despr\xc3\xa9s, sota el t\xc3\xadtol Este tiempo ha de acabar i les can\xc3\xa7ons "Esta gente qu\xc3\xa9 querr\xc3\xa1" i "Los reyes de la baraja" es van censurar._NEWLINE_Exponent fonamental, per tant, del que es va anomenar can\xc3\xa7\xc3\xb3 protesta, ha treballat al costat de Llu\xc3\xads Llach, Jos\xc3\xa9 Antonio Labordeta o Teresa Rebull i va crear el projecte Afrodita destinat a facilitar la producci\xc3\xb3 discogr\xc3\xa0fica a dones.'